Kjærlighet (sang)

«Kjærlighet» er en sang sunget på norsk av Sissel Kyrkjebø. Sangen ble gitt ut i 1986 på hennes debutalbum Sissel. 

Den engelske originalversjonen heter «Only Love» og ble skrevet av Vladimir Cosma til tv-serien Mistral`s Daughter. Nana Mouskouri fikk en stor hit med låten i 1986 og Rolf Tofte oversatte sangen til norsk. Den ble en stor landeplage med 16 uker på Norsktoppen-listen med to uker på førsteplass. 

Idag regnes sangen som en av de store klassikerne i norsk pop, og den ble også spilt inn på svensk (”Kärleken”) til den svenske utgaven av Sissel i 1987. I 2001 spilte Sissel inn en ny live-versjon av «Kjærlighet» med KORK på albumet Sissel in Symphony.

Kategori:Sanger fra 1986
Kategori:Sissel Kyrkjebø
Kategori:Sissel Kyrkjebø-sanger